ORI พุ่งแรง 8% โบรกฯ แนะซื้อเป้า 10 บ. ชูหุ้นท็อปพิค ชี้กำไรไตรมาส 1 โตแกร่ง
ORI พุ่งแรง 8% โบรกฯ แนะซื้อเป้า 10 บ. ชูหุ้นท็อปพิค ชี้กำไรไตรมาส 1 โตแกร่ง ล่าสุดอยู่ที่ 9.30 บาท บวก 0.70 บาท หรือ 8.14% มูลค่าซื้อขาย 314.54 ล้านบาท
ORI พุ่งแรง 8% โบรกฯ แนะซื้อเป้า 10 บ. ชูหุ้นท็อปพิค ชี้กำไรไตรมาส 1 โตแกร่ง ล่าสุดอยู่ที่ 9.30 บาท บวก 0.70 บาท หรือ 8.14% มูลค่าซื้อขาย 314.54 ล้านบาท
5 เม.ย. 2564

ผู้สื่อข่าวรายงานว่า ราคาหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI ล่าสุด ณ เวลา 10.40 น. อยู่ที่ 9.30 บาท บวก 0.70 บาท หรือ 8.14% สูงสุดที่ 9.40 บาท ต่ำสุดที่ 8.70 บาท ด้วยมูลค่าซื้อขาย 314.54 ล้านบาท

ทั้งนี้ บล.เคทีบีเอสที ระบุในบทวิเคราะห์ ยังคงแนะนำ “ซื้อ” หุ้น ORI ประเมินราคาเป้าหมายที่ 10 บาท อิง PER ปี 2564 ที่ 7.9 เท่า และยังเลือกเป็น Top pick กลุ่ม เนื่องจากประเมินกำไรปกติปี 2564 ที่ 3.2 พันล้านบาท เติบโต 29% เมื่อเทียบจากปีก่อน ดีกว่ากลุ่มที่โต 26% เมื่อเทียบจากปีก่อน
โดยมีจุดเด่นจากคอนโดใหม่ที่จะมีการโอนปีนี้อย่างต่อเนื่อง และมี backlog สูงไม่ต่ำกว่า 76% จากยอดโอนรวมที่ประเมิน ด้าน valuation น่าสนใจคิดเป็น  PER ปี 2565 ที่ 6.6 เท่า ต่ำกว่าค่าเฉลี่ยกลุ่มที่ 11.5 เท่า และยังมี key catalyst จากกำไรไตรมาส 1/64 ที่จะออกมาดีเพิ่มขึ้นทั้งเมื่อเทียบจากปีก่อนและเมื่อเทียบจากไตรมาสก่อน เนื่องจากมีคอนโดใหม่เริ่มโอน และยังมี backlog ที่รับรู้ เป็นรายได้ไม่ทันราว 2 พันล้านบาทำไตรมาส 4/63 จะไปรับรู้ เป็นรายได้ใน ไตรมาส 1/64